**Rataj, Michal,** skladateľ, pedagóg a rozhlasový producent, narodený 26. 01. 1975, Písek.

Po absolvovaní píseckého gymnázia vyštudoval hudobnú vedu na Filozofickej fakulte Univerzity Karlovej (1999) a skladbu na Hudobnej a tanečnej fakulte Akadémie múzických umení (2003) v Prahe u Ivana Kurze. Počas štúdia sa zúčastnil niekoľkomesačných študijných pobytov na *Royal Holloway University of London* (1995), *Humbold Universität zu Berlin*, *Musikhoschule Hans Eisler* (19998) a *Universität der Künste zu Berlin* (2002). V roku 2006 ukončil doktorské štúdium skladby a teórie skladby u Milana Slavického. Vo svojej tvorbe sa venuje prevažne elektroakustickej, inštrumentálnej a vokálnej koncertnej hudbe. Je taktiež známy ako autor hudby k filmom a zvukového designu rozhlasových hier. Pre tvorbu Michala Rataja sú kľúčové rôzne aspekty práce s priestorovým zvukom a spektrálnymi transformáciami v reálnom a nereálnom čase.

V rokoch 2000-13 pracoval ako hudobný režisér a producent Českého rozhlasu pre oblasť radioartu a bol členom medzinárodnej producentskej skupiny *EBU* (European Broadcasting Union) *Ars Acustica*. Od roku 2003 je producentom programu *Radioateliér* Českého rozhlasu 3 – Vltava a internetového portálu *rAdioCUSTICA*. Pôsobí ako docent na katedre skladby Hudobnej a tanečnej fakulty Akadémie múzických umení v Prahe v oblasti elektroakustickej hudby a od roku 2008 vyučuje na pražskej pobočke *New York University*.

Pravidelne sa účastní európskych festivalov – Ostravské dni, Contempuls, AudioArt Kraków, NextWave, Multiplace, MetaMorf Trondheim, Lab30 Augsburg. Skomponoval veľké množstvo scénickej hudby pre rozhlas, televíziu, film a divadlo a jeho skladby boli interpretované po celom svete.

**Filmová a televízna tvorba**

Sever (réžia Robert Sedláček, 2019)

Jan Palach (réžia Robert Sedláček, 2018)

Život a doba soudce A. K. 2 (2017)

Bohéma (filmový cyklus Terezy Brdečkové a Roberta Sedláčka, 2016)

České století (filmový seriál, réžia Robert Sedláček, Česká televízia 2012–2013)

In Focus (dokumentárny projekt EBU, réžia Kamila Zlatušková, 2012)

Vymezený prostor / Designated Space (Hudobný filmový dokument o Pražskom Quadrienale 2011, réžia Hana Železná, PQ 2011)

Rodina je základ státu (biograf, réžia Robert Sedláček, 2011, Cena filmovej kritiky)

Sráči (hraný film, réžia Robert Sedláček, 2011)

Diáře a romány Pavla Kohouta (dokumentárny film, réžia Radim Procházka, Česká televízia 2008)

V hlavní roli Gustáv Husák (dokumentárny film, Robert Sedláček, Česká televízia 2008)

Štíty království českého (dokumentárny cyklus, Robert Sedláček, Česká televízia 2008)

Až kohout snese vejce (hraný film, Otakar Kosek, Česká televízia 2006)

Prsten Krále řeky (hraný film, Otakar Kosek, Česká televízia 2004)

Vánoční panenka (hraný film, Otakar Kosek, Česká televízia 2002)

*Gizelová Klaudia Mária*

Do češtiny

Jednotná velikost fontu

Položky díla ukočovat tečkou